Avis juridique important

|

32000L0027

Οδηγία 2000/27/ΕΚ του Συμβουλίου, της 2ας Μαΐου 2000, για την τροποποίηση της οδηγίας 93/53/ΕΟΚ σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών

Επίσημη Εφημερίδα αριθ. L 114 της 13/05/2000 σ. 0028 - 0029

Οδηγία 2000/27/ΕΚ του Συμβουλίουτης 2ας Μαΐου 2000για την τροποποίηση της οδηγίας 93/53/ΕΟΚ σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριώνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Οικονομικής και Κοινωνικής Επιτροπής(3),Εκτιμώντας τα ακόλουθα:(1) Η οδηγία 93/53/ΕΟΚ του Συμβουλίου(4) ορίζει ότι, προκειμένου να εξαλειφθεί κάθε εστία λοιμώδους αναιμίας του σολομού, πρέπει να αποσύρονται αμελλητί όλα τα ψάρια των εκμεταλλεύσεων που έχουν προσβληθεί.(2) Τον Μάιο του 1998, εκδηλώθηκε η νόσος αυτή στη Σκωτία, σε έναν αριθμό εγκαταστάσεων οι οποίες μολύνθηκαν ή υπάρχουν υπόνοιες ότι είναι μολυσμένες.(3) Η κτηθείσα πείρα αποδεικνύει ότι είναι δυνατή η επέκταση της απόσυρσης σε μια ορισμένη περίοδο, χωρίς να επηρεάζονται αρνητικά οι προσπάθειες που καταβάλλονται για την εκρίζωση της νόσου.(4) Η εφαρμογή, υπό ορισμένες προϋποθέσεις, διατάξεων για τον εμβολιασμό μπορεί να παράσχει ένα νέο μέσο καταπολέμησης της λοιμώδους αναιμίας του σολομού και ανάσχεσης της νόσου μετά την εμφάνισή της. Επί του παρόντος, η δυνατότητα αυτή δεν προβλέπεται από την κοινοτική νομοθεσία.(5) Είναι επιθυμητό να μελετηθεί εξαντλητικά η πηγή της λοιμώδους αναιμίας του σολομού, η πιθανή εξάπλωσή της και η εναλλαγή μεταξύ σολομών ιχθυοτροφείου και άγριων σολομών.(6) Δεν προβλέπεται η καταβολή καμιάς κοινοτικής αποζημίωσης στους εκτροφείς σολομών οι οποίοι υποχρεούνται να αποσύρουν εξ ολοκλήρου τα ιχθυοτροφεία τους από την παραγωγή, κατ' εφαρμογήν της οδηγίας 93/53/ΕΟΚ.(7) Τα μέτρα που απαιτούνται για την εφαρμογή της οδηγίας 93/53/ΕΟΚ θα πρέπει να θεσπιστούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(5).(8) Λόγω του σημερινού επιπέδου επιστημονικών και τεχνικών γνώσεων, είναι σκόπιμο να τροποποιηθεί αναλόγως η οδηγία 93/53/ΕΟΚ.(9) Λαμβάνοντας υπόψη τον επείγοντα χαρακτήρα του θέματος, επιβάλλεται η παραχώρηση εξαίρεσης από την προθεσμία των έξι εβδομάδων που αναφέρεται στο μέρος Ι σημείο 3 του πρωτοκόλλου σχετικά με το ρόλο των εθνικών κοινοβουλίων στην Ευρωπαϊκή Ένωση, το οποίο προσαρτάται στη συνθήκη του Άμστερνταμ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 93/53/ΕΟΚ τροποποιείται ως εξής:1. Στο άρθρο 6 στοιχείο α), η πρώτη περίπτωση αντικαθίσταται από το ακόλουθο κείμενο:"- όλα τα ψάρια πρέπει να αποσύρονται σύμφωνα με σχέδιο που εκπονείται από την επίσημη υπηρεσία και το οποίο εγκρίνεται από την Επιτροπή σύμφωνα με τη διαδικασία που προβλέπεται στο άρθρο 19, παράγραφος 2,."2. Στο άρθρο 14, η παράγραφος 1 αντικαθίσταται από το ακόλουθο κείμενο:"1. Απαγορεύεται ο εμβολιασμός κατά των νόσων που απαριθμούνται στον κατάλογο ΙΙ σε εγκεκριμένες ζώνες, σε εγκεκριμένες εκμεταλλεύσεις που ευρίσκονται σε μη εγκεκριμένες ζώνες και σε ζώνες ή εκμεταλλεύσεις που έχουν ήδη κινήσει τις διαδικασίες έγκρισης που καθορίζονται στην οδηγία 91/67/ΕΟΚ, καθώς και ο εμβολιασμός κατά των νόσων του καταλόγου Ι.Εντούτοις, κατά παρέκκλιση, ο εμβολιασμός μπορεί να επιτρέπεται σε περίπτωση εστίας νόσου του καταλόγου Ι, υπό τον όρο ότι οι λεπτομέρειες του εμβολιασμού διευκρινίζονται σε σχέδια παρέμβασης εγκεκριμένα σύμφωνα με το άρθρο 15 και λαμβανομένων υπόψη των κριτηρίων που ορίζονται παράρτημα Ε."3. Παρεμβάλλεται ένα νέο άρθρο:"Άρθρο 18αΤα μέτρα που απαιτούνται για την εφαρμογή της παρούσας οδηγίας, όσον αφορά τα θέματα που αναφέρονται στα κατωτέρω απαριθμούμενα άρθρα, θεσπίζονται σύμφωνα με τη διαδικασία της κανονιστικής επιτροπής που αναφέρεται στο άρθρο 19 παράγραφος 2:- άρθρο 5 παράγραφος 2,- άρθρο 6,- άρθρο 10, παράγραφοι 1 και 2,- άρθρο 12,- άρθρο 15,- άρθρο 16,- άρθρο 18 δεύτερο εδάφιο."4. Το άρθρο 19 αντικαθίσταται από το ακόλουθο κείμενο:"Άρθρο 191. Η Επιτροπή επικουρείται από τη μόνιμη κτηνιατρική επιτροπή που έχει συσταθεί με την απόφαση 68/361/ΕΟΚ(6) και η οποία στο εξής καλείται 'επιτροπή'.2. Όταν γίνεται αναφορά στο παρόν άρθρο, εφαρμόζονται τα άρθρα 5 και 7 της απόφασης 1999/468/ΕΚ.Η περίοδος που προβλέπεται στο άρθρο 5 παράγραφος 6, της απόφασης 1999/468/ΕΚ καθορίζεται σε τρεις μήνες.3. Η επιτροπή θεσπίζει τον εσωτερικό κανονισμό της."5. Προστίθεται το παράρτημα Ε το οποίο περιέχεται στο παράρτημα της παρούσας οδηγίας.Άρθρο 2Τα κράτη μέλη θέτουν σε εφαρμογή τις νομοθετικές, κανονιστικές και διοικητικές διατάξεις που είναι αναγκαίες προκειμένου να συμμορφωθούν με την παρούσα οδηγία το αργότερο στις 31 Δεκεμβρίου 2000. Ενημερώνουν αμέσως την Επιτροπή σχετικά.Εφαρμόζουν τις εν λόγω διατάξεις από την 1η Ιανουαρίου 2001, το αργότερο.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την εν λόγω αναφορά κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία. Η Επιτροπή ενημερώνει τα άλλα κράτη μέλη σχετικά.Άρθρο 3Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 2 Μαΐου 2000.Για το ΣυμβούλιοΟ ΠρόεδροςJ. Coelho(1) ΕΕ C 342 της 30.11.1999, σ. 42.(2) Γνώμη που διατυπώθηκε στις 2 Μαρτίου 2000 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 51 της 23.2.2000, σ. 30.(4) ΕΕ L 175 της 19.7.1993, σ. 23· οδηγία όπως τροποποιήθηκε από την πράξη προσχώρησης του 1994.(5) ΕΕ L 184 της 17.7.1999, σ. 23·(6) ΕΕ L 255 της 18.10.1968, σ. 23.ΠΑΡΑΡΤΗΜΑ"ΠΑΡΑΡΤΗΜΑ ΕΚΡΙΤΗΡΙΑ ΓΙΑ ΤΑ ΠΡΟΓΡΑΜΜΑΤΑ ΕΜΒΟΛΙΑΣΜΟΥΤα προγράμματα εμβολιασμού πρέπει να περιέχουν τουλάχιστον τις ακόλουθες πληροφορίες:1. Κατάσταση της νόσου που δικαιολογεί αίτηση εμβολιασμού.2. Πληροφορίες για τις παράκτιες ζώνες, τις ηπειρωτικές ζώνες, τις τοποθεσίες και τις εκμεταλλεύσεις στις οποίες μπορεί να διενεργηθεί ο εμβολιασμός: σε καμία περίπτωση οι ζώνες αυτές δεν πρέπει να υπερβαίνουν τα όρια της μολυσμένης ζώνης και, εν ανάγκη, της ζώνης ασφαλείας που ορίζεται γύρω από αυτήν.3. Λεπτομερείς πληροφορίες για το εμβόλιο που θα χρησιμοποιηθεί, συμπεριλαμβανομένου το τύπου ή των τύπων εμβολίου που μπορούν να χρησιμοποιηθούν.4. Λεπτομερείς πληροφορίες για τις προϋποθέσεις χρησιμοποίησης, τη συχνότητα εμβολιασμού και τα όρια εντός των οποίων θα χρησιμοποιηθεί το εμβόλιο (σε ποια ψάρια, ποιους κλωβούς κ.λπ.).5. Κριτήρια παύσης της χρησιμοποίησης του εμβολίου.6. Θέσπιση διατάξεων για την τήρηση μητρώου με το ιστορικό του εμβολιασμού (χρονολογία, τοποθεσίες και εκμεταλλεύσεις στις οποίες διενεργήθηκε εμβολιασμός, καθορισμός ζώνης ασφαλείας, κ.λπ.)7. Θέσπιση διατάξεων για τον περιορισμό της μετακίνησης ψαριών εντός της ζώνης εμβολιασμού και προκειμένου να εξασφαλισθεί ότι τα ψάρια μπορούν να εγκαταλείψουν τη ζώνη εμβολιασμού μόνο για να θανατωθούν πριν διατεθούν για κατανάλωση από τον άνθρωπο ή, εν ανάγκη, να καταστραφούν.8. Κάθε άλλη διάταξη που απαιτείται σε περίπτωση εμβολιασμού."


Avis juridique important

|

31973L0148

Οδηγία 73/148/ΕΟΚ του Συμβουλίου της 21ης Μαΐου 1973 περί καταργήσεως των περιορισμών στη διακίνηση και στη διαμονή των υπηκόων των κρατών μελών στο εσωτερικό της Κοινότητας στον τομέα της εγκαταστάσεως και της παροχής υπηρεσιών

Επίσημη Εφημερίδα αριθ. L 172 της 28/06/1973 σ. 0014 - 0016 Φινλανδική ειδική έκδοση: Κεφάλαιο 6 τόμος 1 σ. 0135  Ελληνική ειδική έκδοση: Κεφάλαιο 06 τόμος 1 σ. 0144  Σουηδική ειδική έκδοση: Κεφάλαιο 6 τόμος 1 σ. 0135  Ισπανική ειδική έκδοση: Κεφάλαιο 06 τόμος 1 σ. 0132  Πορτογαλική ειδική έκδοση : Κεφάλαιο 06 τόμος 1 σ. 0132

ΟΔΗΓΙΑ ΤΟΥ ΣΥΜΒΟΥΛΙΟΥ της 21ης Μαΐου 1973 περί καταργήσεως των περιορισμών στην διακίνηση και στην διαμονή των υπηκόων των Κρατών μελών στο εσωτερικό της Κοινότητος στον τομέα της εγκαταστάσεως και της παροχής υπηρεσιώνΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφος 2 και το άρθρο 63 παράγραφος 2,  τα γενικά προγράμματα για την κατάργηση των περιορισμών στην ελευθερία εγκαταστάσεως και στην ελεύθερη παροχή υπηρεσιών(1), και ιδίως τον Τίτλο II,  την πρόταση της Επιτροπής,  την γνώμη της Συνελεύσεως(2),  την γνώμη της Οικονομικής και Κοινωνικής Επιτροπής(3),  Εκτιμώντας:  ότι η ελεύθερη κυκλοφορία των προσώπων, η οποία προβλέπεται από την συνθήκη και από τα γενικά προγράμματα για την κατάργηση των περιορισμών στην ελευθερία εγκαταστάσεως και στην ελεύθερη παροχή υπηρεσιών, συνεπάγεται την κατάργηση των περιορισμών  διακινήσεως και διαμονής στο εσωτερικό της Κοινότητος των υπηκόων των Κρατών μελών που επιθυμούν να εγκατασταθούν σε οποιοδήποτε από τα Κράτη αυτά ή να παράσχουν εκεί υπηρεσίες- ότι η ελευθερία εγκαταστάσεως δύναται να πραγματοποιηθεί πλήρως μόνο αν αναγνωρίζεται το δικαίωμα μόνιμης διαμονής στα πρόσωπα που πρόκειται να κάνουν χρήση της ελευθερίας αυτής- ότι η ελεύθερη παροχή υπηρεσιών συνεπάγεται την εξασφάλιση στον παρέχοντα  τις υπηρεσίες και στον αποδέκτη αυτών δικαιώματος διαμονής κατά την διάρκεια της παροχής των υπηρεσιών- ότι η οδηγία του Συμβουλίου της 25ης Φεβρουαρίου 1964 περί καταργήσεως των περιορισμών στη διακίνηση και διαμονή των υπηκόων των Κρατών μελών στο εσωτερικό της Κοινότητος στον τομέα της εγκαταστάσεως και της παροχής υπηρεσιών(4), έχει καθορίσει τους  κανόνες που εφαρμόζονται στον τομέα αυτόν για τις μη μισθωτές δραστηριότητες- ότι η οδηγία του Συμβουλίου της 15ης Οκτωβρίου 1968 περί καταργήσεως των περιορισμών στη διακίνηση και διαμονή των εργαζομένων των Κρατών μελών και των οικογενειών τους στο εσωτερικό της Κοινότητος(5), η οποία αντικατέστησε την οδηγία της 25ης Μαρτίου  1964(6), που φέρει τον ίδιο τίτλο, ετροποποίησε εν τω μεταξύ τους κανόνες που εφαρμόζονται στους εργαζομένους μισθωτούς- ότι πρέπει επίσης να βελτιωθούν και οι διατάξεις περί διακινήσεως και διαμονής στο εσωτερικό της Κοινότητος των μη μισθωτών εργαζομένων και των οικογενειών τους- ότι ο συντονισμός των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται από λόγους δημοσίας τάξεως, δημοσίας ασφαλείας ή δημοσίας υγείας αποτελεί ήδη αντικείμενο της οδηγίας του Συμβουλίου της 25ης Φεβρουαρίου 1964(7),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Τα Κράτη μέλη καταργούν, υπό τους όρους που προβλέπονται στην παρούσα οδηγία, τους περιορισμούς στη διακίνηση και στη διαμονή:  α) των υπηκόων ενός Κράτους μέλους που είναι εγκατεστημένοι ή επιθυμούν να εγκατασταθούν σε άλλο Κράτος μέλος, προκειμένου να ασκήσουν μη μισθωτή δραστηριότητα, ή επιθυμούν να παράσχουν υπηρεσίες στο Κράτος αυτό- β) των υπηκόων των Κρατών μελών που επιθυμούν να μεταβούν σε άλλο Κράτος μέλος ως αποδέκτες παροχής υπηρεσιών- γ) του συζύγου και των κάτω των 21 έτους τέκνων των εν λόγω υπηκόων, ανεξαρτήτως ιθαγενείας- δ) των ανιόντων και των κατιόντων των εν λόγω υπηκόων και των συζύγων τους, οι οποίοι συντηρούνται από αυτούς, ανεξαρτήτως ιθαγενείας.  2. Τα Κράτη μέλη ευνοούν την είσοδο οποιουδήποτε άλλου μέλους της οικογενείας των υπηκόων που αναφέρονται στην παράγραφο 1 περιπτώσεις α) και β) ή των συζύγων τους, το οποίο στην χώρα προελεύσεως συντηρείται από αυτούς ή ζει μαζί τους υπό την αυτή  στέγη.   Άρθρο 2  1. Τα Κράτη μέλη αναγνωρίζουν στα πρόσωπα που αναφέρονται στο άρθρο 1 το δικαίωμα να εγκαταλείπουν την επικράτειά τους. Το δικαίωμα αυτό ασκείται με απλή επίδειξη δελτίου ταυτότητος ή διαβατηρίου εν ισχύι. Τα μέλη της οικογενείας απολαύουν του  ιδίου δικαιώματος όπως και ο υπήκοος από τον οποίον εξαρτώνται.  2. Τα Κράτη μέλη εκδίδουν ή ανανεώνουν στους υπηκόους τους, σύμφωνα με την νομοθεσία τους, δελτίο ταυτότητος ή διαβατήριο που αναγράφει ιδίως την ιθαγένειά τους.  3. Το διαβατήριο πρέπει να ισχύει τουλάχιστον για όλα τα Κράτη μέλη και για τις μεταξύ αυτών ευρισκόμενες χώρες απ' ευθείας διελεύσεως. Αν το διαβατήριο αποτελεί το μόνο έγγραφο για την νόμιμη έξοδο από την χώρα, η διάρκεια της ισχύος δεν δύναται να  είναι μικρότερη των πέντε ετών.  4. Τα Κράτη μέλη δεν δύνανται να επιβάλουν στα πρόσωπα που αναφέρονται στο άρθρο 1 θεώρηση εξόδου ή άλλη ισοδύναμη υποχρέωση.   Άρθρο 3  1. Τα Κράτη μέλη επιτρέπουν στα πρόσωπα που αναφέρονται στο άρθρο 1 την είσοδο στην επικράτειά τους με απλή επίδειξη δελτίου ταυτότητος ή διαβατηρίου εν ισχύι.  2. Δεν δύναται να επιβληθεί θεώρηση εισόδου ή άλλη ισοδύναμη υποχρέωση, εκτός αν πρόκειται για μέλη της οικογενείας που δεν έχουν την ιθαγένεια Κράτους μέλους. Τα Κράτη μέλη παρέχουν στα πρόσωπα αυτά κάθε διευκόλυνση για την λήψη των αναγκαίων  θεωρήσεων.   Άρθρο 4  1. Κάθε Κράτος μέλος αναγνωρίζει δικαίωμα μόνιμης διαμονής στους υπηκόους των άλλων Κρατών μελών που εγκαθίστανται στην επικράτειά του, προκειμένου να ασκήσουν εκεί μη μισθωτή δραστηριότητα, εφ' όσον οι περιορισμοί, στους οποίους υπόκειται η  δραστηριότητα αυτή έχουν καταργηθεί δυνάμει της συνθήκης.  Το δικαίωμα διαμονής βεβαιώνεται με έγγραφο, το οποίο καλείται "άδεια διαμονής υπηκόου Κράτους μέλους των Ευρωπαϊκών Κοινοτήτων". Το εν λόγω έγγραφο έχει διάρκεια ισχύος τουλάχιστον πέντε ετών από της ημερομηνίας εκδόσεώς του και ανανεώνεται αυτόματα.  Διακοπές διαμονής που δεν υπερβαίνουν τους έξη συνεχείς μήνες, καθώς και απουσίες λόγω εκπληρώσεως στρατιωτικών υποχρεώσεων, δεν θίγουν την ισχύ της αδείας διαμονής.  Η εν ισχύι άδεια διαμονής δεν δύναται να αφαιρεθεί από τους υπηκόους που αναφέρονται στο άρθρο 1 παράγραφος 1 περίπτωση α) εκ μόνης της αιτίας ότι δεν ασκούν πλέον την δραστηριότητα λόγω προσωρινής ανικανότητος προς εργασία ένεκα ασθενείας ή ατυχήματος.   Οι υπήκοοι Κράτους μέλους που δεν αναφέρονται μεν στο πρώτο εδάφιο, γίνονται όμως δεκτοί να ασκήσουν δραστηριότητα στην επικράτεια άλλου Κράτους μέλους δυνάμει της νομοθεσίας του Κράτους αυτού, λαμβάνουν τίτλο διαμονής, η διάρκεια του οποίου είναι  τουλάχιστον ίση με εκείνη της αδείας που εχορηγήθη προς άσκηση της εν λόγω δραστηριότητος.  Οι υπήκοοι που αναφέρονται στο πρώτο εδάφιο και στους οποίους εφαρμόζονται, συνεπεία αλλαγής δραστηριότητος, οι διατάξεις του προηγουμένου εδαφίου, διατηρούν την άδεια διαμονής τους μέχρι την λήξη της ισχύος της.  2. Για τους παρέχοντες υπηρεσίες και τους αποδέκτες αυτών το δικαίωμα διαμονής αντιστοιχεί στην διάρκεια της παροχής των υπηρεσιών.  Αν η διάρκεια αυτή υπερβαίνει τους τρεις μήνες, το Κράτος μέλος, στο οποίο πραγματοποιείται η παροχή, εκδίδει τίτλο διαμονής προς πιστοποίηση του ανωτέρω δικαιώματος.  Αν η διάρκεια αυτή δεν υπερβαίνει τους τρεις μήνες, το δελτίο ταυτότητος ή το διαβατήριο, με το οποίο ο ενδιαφερόμενος εισήλθε στην επικράτεια, καλύπτει την διαμονή του. Το Κράτος μέλος δύναται να επιβάλει στον ενδιαφερόμενο την υποχρέωση να δηλώσει την  παρουσία του στην επικράτεια.  3. Σε μέλος της οικογενείας που δεν έχει την ιθαγένεια Κράτους μέλους χορηγείται έγγραφο διαμονής της ίδιας ισχύος με αυτό που χορηγείται στον υπήκοο από τον οποίον εξαρτάται.   Άρθρο 5  Το δικαίωμα διαμονής εκτείνεται σ' ολόκληρη την επικράτεια του Κράτους μέλους.   Άρθρο 6  Για την έκδοση της αδείας διαμονής και του τίτλου διαμονής το Κράτος μέλος δύναται να απαιτεί από τον αιτούντα μόνο:  α) το δελτίο ταυτότητος ή το διαβατήριο, με το οποίο εισήλθε στην επικράτειά του- β) απόδειξη, ότι εμπίπτει σε μία από τις κατηγορίες που αναφέρονται στα άρθρα 1 και 4.   Άρθρο 7  1. Τα έγγραφα διαμονής που χορηγούνται στους υπηκόους Κράτους μέλους εκδίδονται και ανανεώνονται ατελώς ή αντί καταβολής ποσού μη υπερβαίνοντος τα δικαιώματα και τα τέλη που απαιτούνται για την έκδοση δελτίων ταυτότητος στους ημεδαπούς. Οι  διατάξεις αυτές εφαρμόζονται επίσης για τα έγγραφα και τα πιστοποιητικά που είναι αναγκαία για την έκδοση ή την ανανέωση των εν λόγω εγγράφων διαμονής.  2. Οι θεωρήσεις που προβλέπονται στο άρθρο 3 παράγραφος 2 χορηγούνται ατελώς.  3. Τα Κράτη μέλη λαμβάνουν τα μέτρα που είναι αναγκαία για να απλουστεύσουν κατά το δυνατόν περισσότερο τις διατυπώσεις και τις διαδικασίες χορηγήσεως των εγγράφων που αναφέρονται στην παράγραφο 1.   Άρθρο 8  Τα Κράτη μέλη δύνανται να παρεκκλίνουν από τις διατάξεις της παρούσης οδηγίας μόνο για λόγους δημοσίας τάξεως, δημοσίας ασφαλείας ή δημοσίας υγείας.   Άρθρο 9  1. Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός έξη μηνών από της κοινοποιήσεώς της και ενημερώνουν αμέσως περί αυτού την Επιτροπή.  2. Γνωστοποιούν στην Επιτροπή τις τροποποιήσεις που επιφέρουν στις νομοθετικές, κανονιστικές ή διοικητικές διατάξεις, για να απλουστεύσουν, στον τομέα της εγκαταστάσεως και της παροχής υπηρεσιών, τις διατυπώσεις και τις διαδικασίες εκδόσεως των εγγράφων  που απαιτούνται ακόμη για την διακίνηση και την διαμονή των αναφερομένων στο άρθρο 1 προσώπων.   Άρθρο 10  1. Η οδηγία του Συμβουλίου της 25ης Φεβρουαρίου 1964 περί καταργήσεως των περιορισμών στη διακίνηση και διαμονή των υπηκόων των Κρατών μελών στο εσωτερικό της Κοινότητος στον τομέα της εγκαταστάσεως και της παροχής υπηρεσιών, εξακολουθεί να  ισχύει μέχρις ότου τα Κράτη μέλη εκτελέσουν την παρούσα οδηγία.  2. Τα έγγραφα διαμονής που εκδίδονται σύμφωνα με την αναφερόμενη στην παράγραφο 1 οδηγία και που είναι εν ισχύι κατά τον χρόνο εκτελέσεως της παρούσης οδηγίας διατηρούν την ισχύ τους μέχρι την προσεχή λήξη τους.   Άρθρο 11  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 21 Μαΐου 1973.  Για το Συμβούλιο Ο Πρόεδρος E. GLINNE  (1) ΕΕ αριθ. 2 της 15.1.1962, σ. 32/62 και 36/62.  (2) ΕΕ αριθ. Α 19 της 28.2.1972, σ. 5.  (3) ΕΕ αριθ. Α 67 της 24.6.1972, σ. 7.  (4) ΕΕ αριθ. 56 της 4.4.1964, σ. 845/64.  (5) EΕ αριθ. Ν 257 της 19.10.1968, σ. 13.  (6) ΕΕ αριθ. 62 της 17.4.1964, σ. 981/64.  (7) ΕΕ αριθ. 56 της 4.4.1964, σ. 850/64.